
Til Norea, Emma og alle andre som kjemper for livet mens de leser denne boken. Jeg er for alltid en soldat i deres hær.

Det lukter sterkt av kroppsvæsker og inngrodd svette.

Den blå gymmatten er tynn, og den nakne ryggen min klistrer seg til underlaget så snart jeg legger meg ned.

Rommet, som jeg har vært i mange ganger før, ligger i en stor villa i Haninge.

I hagen står epletrær og ripsbusker tett i tett, og bøtter og spader ligger strødd rundt en hjemmesnekret lekestue. Her bor Hasse sammen med sin mye yngre kone og tre barn. Når kona og barna er ute av huset, er det grønt lys for gruppesex.

Hasse og Håkan har betalt meg for tre timer. På hver side av meg ligger to identiske madrasser. Til venstre ligger Ofelia. Hun er i trettiårene og kommer fra Russland. Tynn som en fyrstikk, store silikonbryster og trøtte øyne. Vi møttes for første gang for et år siden.

Hvor lenge har du holdt på? spurte hun på engelsk da vi tok en røykepause mellom knullene. Takket være kokainstripen jeg nettopp hadde snortet, var jeg ærlig.

Rundt halvannet år.

Ofelia strøk meg på kinnet og sa: Håper jeg ikke ser deg igjen, kjære.

Da hadde jeg nettopp fylt nitten år, og jeg var sikker på at vi aldri ville ses igjen.

Både Ofelia og jeg vet hva som venter, og vi er også klar over at hvis en av oss blir skadet, er det ingenting vi kan gjøre for hverandre. Derfor er det ingen vits i å utveksle innforståtte blikk eller føle noen form for søsterskap. Vi ligger stille ved siden av hverandre i rommet, som er innredet med blomstrete tapet fra Svenskt tenn, myke saueskinnstepper og bokhyller i massivt tre fylt med fagbøker og kriminalromaner.

Døren til rommet åpnes, og Hasse kommer inn sammen med ei ung jente jeg aldri har sett før. Hun er liten og slank, håret er satt opp i to fletter. Frykten lyser i de isblå øynene. Hun fryser fast i gulvet, og Hasse må dytte henne fremover mot den tomme madrassen.

«Jentene hjelper med å gjøre deg litt i stand», sier han før han går ut av rommet igjen.

Jeg setter meg opp på madrassen og strekker ut hånden.

«Hei, jeg heter Bella. Har du gjort dette før? Begynn med å kle av deg.»

«Elin. Jeg har sugd Hasse noen ganger, men ikke noe mer enn det.»

Jeg blir imponert. Pikken til Hasse står i en rar vinkel. Rett ut, og så rett opp i nitti grader. Til og med jeg synes det er vanskelig å gjøre en god jobb. Elin begynner å kle av seg, kroppen hennes ligner et barns. Ingen kurver i det hele tatt.

«Er det bare Hasse og kompisen hans?» spør hun. De har selvfølgelig lurt henne trill rundt.

«Mener du Håkan? Nei, det pleier å være minst åtte. Men vi er jo tre, så det blir ikke noe problem.»

Elin stopper akkurat idet hun skal til å ta av seg trusene. Jeg ser at hendene hennes begynner å skjelve. Nå gjelder det å få henne til å bli. Hvis ikke blir det dårlig stemning, og sannsynligvis mindre penger til meg og Ofelia.

Jeg reiser meg og går bort til treningsbagen min, som ligger henslengt på den hvite sofaen. Jeg tar frem trekvartflasken med vodka og drar ut konvolutten jeg har brettet sammen av en avrevet side fra Veckorevyn. Den inneholder kokain.

«Sett deg ned», sier jeg til Elin og tar den kalde, klamme hånden hennes. Vi havner på hennes madrass.

«Her, ta noen slurker. Ro deg ned og tenk på alt det morsomme du kan gjøre med pengene.» Jeg smiler til henne uten å se henne i øynene. Jeg vil ikke se tårene.

«Jeg har aldri drukket før», sier hun.

«How old are you, dear?» Ofelia har satt seg ved siden av oss nå og holder Elins høyre hånd.

Elin svarer ikke, men jeg gjetter at hun er betydelig yngre enn atten.

«Drikk nå», sier jeg bare. Og det gjør hun. Fra håndvesken sin henter Ofelia en Cola Light til Elin for å skylle ned vodkaen. Hun benytter anledningen til å sjekke hvor mye klokken er på telefonen sin.

«Five minutes, girls.»

Jeg tar noen reale slurker og to striper kokain. Tilbyr Ofelia, men Elin takker nei. Øynene hennes er tåkete på grunn av alkoholen, og kroppen ser ut til å slappe av.

Vi ligger nakne på madrassene våre.

Idet jeg snur hodet mot høyre, ser jeg at tårene sakte renner nedover Elins kinn. Jeg har lyst til å fortelle henne at alt kommer til å ordne seg og at hun kommer til å glemme det som straks skal skje, men jeg kan ikke lyve. Livet hennes er i ferd med å bli ødelagt, og alt jeg kan gjøre, er å tørke bort tårene fra det venstre kinnet med hånden. Hun snur seg ikke mot meg engang, bare stirrer rett opp i taket.

Døren går opp, og ni nakne menn marsjerer inn. Jeg vet at Hasse og Håkan er i sekstiårene. De andre ser ut til å være på samme alder, bortsett fra et par som er betydelig eldre. Hasse er heismontør, og Håkan jobber i bank. Noen kjenner jeg igjen fra TV, og én er politiker. Felles for dem alle er at de liker å kjøpe kvinner som de kan gjøre hva de vil med.

De kjører Elin ekstra hardt fordi hun er ny. Ved flere anledninger har hun én i hvert hull. Hun skjærer grimaser og spenner kroppen, men skriker ikke og sier ikke nei en eneste gang.

To og en halv time senere har en av de eldste mennene fortsatt ikke klart å bli ferdig, selv om alle de andre har sprutet flere ganger hver. Han ligger over Elin i misjonærstilling. Den rynkete huden hans er dekket av leverflekker og hvitt hår.

«Slikk meg i ræva!» roper han.

Ofelia står i vinduet og røyker, så det må bli min jobb.

Jeg legger meg på alle fire og presser tungespissen mot anusen hans. Det lukter søtt og muggent, som døden. Han brøler og tar kvelertak om Elins hals.

«Nå skal jeg sprute deg full, lille venn. Nå skal pappa sprute deg full i den lille musa di!»

Da alle er ferdige, legger Hasse penger på salongbordet til oss. Han forlater oss slik at vi kan kle på oss før han kjører oss bort.

Elin blir liggende på madrassen. Uten et ord hjelper Ofelia og jeg til med å tørke kroppen hennes med våtservietter og kle på henne.

Jeg skulle ønske at jeg kunne redde oss alle fra dette helvetet. Men jeg har fortsatt en lang vei å gå.

